Муниципалдык менчик

Муниципалдык менчик — жергиликтүү өз алдынча башкаруу органдарынын ээлигинде, пайдалануусунда, тескөөсүндө болгон, жергиликтүү өз алдынча башкаруунун кирешелерин алуунун жана калктын социалдык-экономикалык муктаждыктарын канааттандыруунун булагы болуп кызмат кылган жергиликтүү жамааттардын менчиги. КРдеги менчиктин бир түрү. М. м-те төмөнкүлөр болот: кыймылдуу жана кыймылсыз мүлк, анын ичинде жер; жергиликтүү жамааттардын казынасы; муниципалдык баалуу кагаздар ж.б. М. м-ти пайдалануу жана тескөө тартибин КР ченемдик укуктук актыларына ылайык жергиликтүү кеңештер белгилейт. М. м-ке укук мамлекеттик, жеке жана менчиктин башка түрлөрү менен катар эле мамлекет тарабынан таанылат жана корголот.

 Булактар 

 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7

Категория:Юридикалык аталгылар жана түшүнүктөр